Laksåga (Fauske)

Laksåga er en elv i Fauske kommune, Nordland, og del av Sulitjelmavassdraget. Elva har sin opprinnelse fra Blåmannsisen, renner gjennom Norddalen mot vest og munner ut i Øvervatnet. Langs den nedre del av vassdraget ligger den fraflyttede bygda Lakså. I elva fiskes det årlig en del laks og sjøørret.

Det er i 2013 søkt konsesjon for utbygging av Laksåga kraftverk. Nedrevatnet planlegges regulert mellom kote 171 og kote 172. Vannet ledes fra Nedrevatnet fram til kraftstasjonens utløp i Laksåga på kote 35. Lengden på berørt elvestrekning i Laksåga mellom Nedrevatnet og kraftstasjonen er 2400 m, mens lengde på berørt elvestrekning i Stortverråga er 1200 m ned til samløpet med Laksåga nedenfor kraftstasjonen. Installert effekt vil bli på 4,9 MW, som etter planene vil gi en årsproduksjon på 24,7 GWh. Det er planlagt å slippe en helårlig minstevannføring på 300 l/s i Laksåga og 100 l/s i Stortverråga. Ca. 40 % av Laksågas nedbørfelt er overført til utnyttelse i Siso kraftverk..

Referanser 

Elver i Fauske
Planlagt vannkraftutbygging